S T A N O V Y
			  Občianskeho združenia Amazonky 
prijaté na zasadnutí prípravného výboru dňa 20.11.2013 v znení            	        Dodatku č.1 zo dňa 23.2.2016,  Dodatku č. 2 zo dňa 23.5.2016,                                      Dodatku č. 3 zo dňa 18.3.2019

				      v úplnom znení

Názov a sídlo Združenia:
§ 1

(1)	Názov združenia je Občianske združenie Amazonky, skrátene OZ Amazonky. ( ďalej len „Združenie“ )
(2)	Sídlom Združenia je  Nám. SNP č. 13, 811 06 Bratislava.
(3)	Združenie ma právo rozširovať svoju činnosť na naplnenie svojich  cieľov zriadením pobočiek na celom území Slovenska.
(4)	Združenie bolo založené podľa zákona č. 83/1990 Zb. o združovaní občanov v znení neskorších predpisov.               
                                                                                                          
Riadiace orgány Združenia:
§ 2

(1)	Najvyšším orgánom Združenia je snem Združenia.
(2)	Štatutárnym orgánom Združenia je predseda  Združenia.
a)	Predseda Združenia koná v mene Združenia samostatne,
b)	Prvého predsedu Združenia volí prípravný výbor. Prípravný výbor jednomyseľne zvolí predsedu a podpredsedov z pomedzi svojich členov bez zbytočného odkladu  po registrácii Združenia. 
(3)	Výkonným orgánom je predsedníctvo Združenia, ktoré tvorí predseda Združenia a podpredsedovia Združenia.
(4)	Kontrolným orgánom je kontrolná komisia Združenia.

Snem Združenia
§ 3

(1)	Snem Združenia je zasadnutie všetkých členov združenia.
(2)	Snem Združenia môžu zvolať
a)	Predsedníctvo Združenia písomnou pozvánkou, resp. zaslanou e-mailom každému členovi Združenia,
b)	členovia združenia; písomnú výzvu s podpismi aspoň pätiny členov Združenia musia členovia odovzdať predsedníctvu Združenia, ktoré potom písomne pozve všetkých členov.
(3)	Snem Združenia
a)	volí a odvoláva predsedu Združenia, 
b)	prijíma zmenu stanov Združenia 
c)	volí a odvoláva členov kontrolnej komisie,
d)	rozhoduje o zlúčení a zániku združenia,
e)	prijíma rokovací poriadok Združenia,
f)	   prijíma ďalšie vnútorné predpisy Združenia,
g)	 vykonáva ďalšie právomoci, ktoré mu zveruje rokovací poriadok snemu Združenia.
(4)	 Vo veciach uvedených v ods. (3) rozhoduje snem Združenia  nadpolovičnou väčšinou  členov. Rozhodnutie môže byť prijaté aj písomným formou členov, za čo sa považujú    aj prejavy prostriedkami elektronickej komunikácie ak tieto Stanovy alebo Rokovací poriadok Snemu Združenia neustanovujú inak.

Predseda Združenia ( ďalej len „Predseda“)                                                                                § 4
(1)	Predseda Združenia ( ďalej len „Predseda“)
a)	riadi Združenie a výkon jeho cieľov,
b)	vymenúva a odvoláva podpredsedov Združenia,
c)	zvoláva rokovanie predsedníctva Združenia,
d)	pripravuje a predkladá koncepciu napĺňania cieľov Združenia,
e)	samostatne koná v mene Združenia, splnomocňuje podpredsedov na zastupovanie
f)	rozhoduje o prijatí člena Združenia,
g)	navrhuje a schvaľuje odmeny za špeciálne zásluhy členom Predsedníctva alebo členom Združenia.
(2)	Funkcia Predsedu zaniká
a)	uplynutím trojročného funkčného obdobia,
b)	odvolaním snemom Združenia,
c)	vzdaním sa funkcie,
d)	právoplatným odsúdením za spáchaný trestný čin,
e)	smrťou.    
(3)	Po zániku funkcie Predsedu vykonávajú úlohy Predsedu podpredsedovia Združenia                                spoločným konaním až do zvolenie nového predsedu.

Podpredsedovia Združenia 
§ 5

(1)	Podpredsedovia Združenia ( ďalej len „Podpredsedovia“)  
a)	 napomáhajú predsedovi vo výkone cieľov Združenia, spravidla podľa jeho metodických usmernení,
b)	dozerajú na výkon cieľov Združenia,
c)	 rozhodujú o prijatí člena Združenia,
d)	 vykonávajú kontrolu hospodárenia Združenia.                                                                                  
(2)	Funkcia Podpredsedu zaniká
a)	 odvolaním predsedom Združenia,
b)	vzdaním sa funkcie,
c)	právoplatným odsúdením za spáchaný trestný čin,
d)	smrťou.    
(3)	V prípade zániku funkcie Podpredsedu vymenuje Predseda nového Podpredsedu               bez zbytočného odkladu.

Predsedníctvo Združenia                                                                                                                  § 6    
                                                                                                                                                   (1) Predsedníctvo                                                                                                                                                  
a) zvoláva snem Združenia,
b)  pripravuje a predkladá materiály na snem Združenia,
c) navrhuje  zmenu stanov Združenia
d) nadpolovičnou väčšinou hlasov schvaľuje rozpočet združenia, vrátane    stanovenia   výšky príspevkov členov podľa § 10 ods. 1 písm. a).
  e) nadpolovičnou väčšinou hlasov rozhoduje o použití akýchkoľvek materiálnych    	prostriedkov,
  f) nadpolovičnou väčšinou hlasov rozhoduje o vylúčení členov združenia,
  g) nadpolovičnou väčšinou hlasov schvaľuje koncepciu napĺňania cieľov Združenia.
  h) vedie menný zoznam členov
     
Kontrolná komisia Združenia                                                                                                     § 7     

(1)	Kontrolná komisia  Združenia ( ďalej len „ Kontrolná komisia“ ) dohliada na napĺňanie     Cieľov  Združenia a súlad činnosti Združenia s jeho zásadami hospodárenia. Na výkon tejto funkcie  majú členovia právo     
a)	 klásť otázky Predsedovi a Podpredsedom,
b)	 vystupovať na sneme Združenia,
c)	 nahliadať do účtovníctva Združenia.
(2)	Kontrolná komisia má 3 členov.
(3)	Členovia Kontrolnej komisie spomedzi seba volia predsedu Kontrolnej komisie.
(4)	Členov Kontrolnej komisie volí snem Združenia z radov členov Združenia na 3 roky. Člen Kontrolnej komisie nesmie byť zároveň Predsedom alebo Podpredsedom.
(5)	Členstvo v komisii zaniká
a)	uplynutím funkčného obdobia,
b)	vzdaním sa funkcie,
c)	odvolaním snemom Združenia,
d)	 smrťou.               
                                                                                                                    
Členstvo v Združení 
§ 8     

(1)	 Predseda Združenia  rozhoduje o prijatí člena po posúdení písomnej prihlášky zaslanej na  adresu sídla Združenia alebo doručenej prostredníctvom webového sídla Združenia. Členovia združenia platia príspevky podľa § 10 ods. 1 písm. a) vo výške určenej predsedníctvom.
(2)	Členovia majú právo  podieľať sa na výkone cieľov Združenia. Musia pri tom    
dodržiavať  zásady hospodárenia Združenia. 
      (3)   Členovia majú právo voliť a byť volení do orgánov Združenia.
      (4) Členovia majú právo predkladať materiály na rokovanie snemu Združenia a klásť  
            otázky členom Predsedníctva.
      (5) Členstvo v Združení zaniká
a)	smrťou,
b)	vylúčením,
c)	písomným oznámením o vystúpení zo združenia.

   Ciele Združenia 
   § 9     

(1)	Cieľmi združenia sú:                                                                                                          a)   obhajoba zdravotných, sociálnych a občianskych práv onkologických pacientov,
      b)  poradenstvo a pomoc pre pacientky s karcinómom prsníka,
     c)   podpora edukačných a výchovných aktivít,
     d)  organizácia osvetových kampaní, pacientskych programov a vzdelávacích                	podujatí,
     e)  vydavateľská činnosť zameraná na prípravu osvetových a informačných 	materiálov pre pacientov s karcinómom prsníka,
     f)  ďalšie činnosti napomáhajúce spoločenskej diskusii a činnosti v oblasti           	presadzovania záujmov pacientov a odbornej verejnosti,
               g)  šírenie povedomia o ochorení a liečbe.     

 Zásady hospodárenia Združenia                                                                                             § 10      
( 1)  Združenie sa bude snažiť získavať nasledovné príjmy za účelom pokrytia výdavkov  vynaložených  na efektívne dosiahnutie cieľov Združenia  a to:                                                 	a) zápisné a členské príspevky vo výške, na základe rozhodnutia predsedníctva                                                                                     	b) dotácie,                                                                                                                      	c) prijaté peňažné a nepeňažné dary od fyzických a právnických osôb,                                                              	d) hmotný majetok združenia,                                                                                                       	e) granty a finančné podpory,                                                                                      	f) príjmy občianskeho združenia z jeho vlastnej činnosti,                                                                       	g) finančné prostriedky od sponzorov, z reklám a od iných  organizácií,                                                    	h) príjmy z finančných prostriedkov uložených v bankových inštitúciách,                                            	ch) výnosy z dobročinných akcií, zo zbierok a pod.,                                                                                      	i) výnosy z organizovania kultúrnych, vzdelávacích, spoločenských alebo           	    športových akcií,                                                                                                   	j)  asignácie 2 % podielu z  daní fyzických a právnických osôb,                                                     	k) ostatné príjmy.
(2)	Výdavky združenia tvoria všetky výdavky, ktoré priamo súvisia s cieľmi a  činnosťou združenia v súlade s týmito stanovami a schváleným rozpočtom., najmä výdavky na:                                                                                                                                             	a) administratívne úkony, obstaranie kancelárskych potrieb a služieb, 	 	    súvisiacich  so  zabezpečením chodu združenia,                                                                                               	b) výdavky na zabezpečenie naplnenia činností organizácie,                                                           	c) materiálové vybavenie združenia,                                                                                            	d) zakúpenia hnuteľného a nehnuteľného majetku,                                                                          	e) vedenia účtovníctva,                                                                                                 	f) poštovného vrátane služieb a kolkov,  správne poplatky                                                                                         	g) telekomunikačných poplatkov za mobil, internet,                                                     	h) propagáciu,                                                                                                                                     	ch) prevádzkovej réžie: nájom, cestovné, stravné, občerstvenie, hygienické 	      potreby a iné výdavky súvisiace s réžiou,                                                                                                            	i) poskytovanie peňažných a nepeňažných darov fyzickým a právnickým 		   osobám                                                                                                                      	j) realizáciu rôznych podujatí, akcií, wokshopov, meetingov a podobne,                                        	k) úhradu oprávnených výdavkov štatutárom združenia,                                                       	l) ostatné výdavky.

(3) Združenie bude hospodáriť podľa rozpočtu schváleného predsedníctvom.
(4) Združenie bude hospodáriť otvorene a prehľadne.
(5) Združenie bude hospodáriť a napĺňať svoje ciele v súlade so všeobecne záväznými platnými predpismi, dobrými mravmi a demokratickými princípmi.
(6) Riadiaca funkcia ani členstvo nezakladá žiaden nárok na odmenu.

V Bratislave dňa  19. 3. 2019				
								
							            Mgr. Eva Bacigalová  								        predsedníčka OZ 

Správny poplatok zaplatený.
Ministerstvo vnútra Slovenskej republiky                                                                             Zmena stanov vzatá na vedomie dňa.........................                                                                       Číslo spisu: VVS/1-900/90-42517-3

							      JUDr. Jana Vallová, PhD. v.r.						  riaditeľka odboru  všeobecnej vnútornej 									správy